Číslo zmluvy: SNM-R-ZOD-2020/

**Zmluva o dielo**

# uzatvorená podľa ustanovení § 536 a nasl.zákona č. 513/1991 Zb. Obchodný zákonník a § 117 zákona č. 343/2015 Z. z.o verejnom obstarávaní a o zmene a doplnení niektorých zákonov v znení neskorších predpisov (ďalej len „Zmluva“)

medzi Zmluvnými stranami:

**Objednávateľ:**

Názov:  **Slovenské národné múzeum**

Sídlo: Vajanského nábrežie 2, P.O. BOX 13, 810 06 Bratislava 16

oprávnené konať na základe rozhodnutia Ministerstva kultúry Slovenskej republiky č. MK-4541/2017-110/15225 zo dňa 10. októbra 2017 o vydaní úplného znenia zriaďovacej listiny Slovenského národného múzea vydanej rozhodnutím Ministerstva kultúry Slovenskej republiky o vydaní zriaďovacej listiny Slovenského národného múzea č. MK- 1062/2002-1 z 1. júla 2002 a rozhodnutia Ministerstva kultúry Slovenskej republiky č. MK-2493/2019-110/3868 zo dňa 14. marca 2019 o zmene a doplnení zriaďovacej listiny Slovenského národného múzea

Zastúpený: Mgr. Branislav Panis, generálny riaditeľ

IČO: 00164 721

IČ DPH: SK2020603068

Bankové spojenie: Štátna pokladnica Bratislava

IBAN: SK35 8180 0000 0070 0024 3944

Zástupca oprávnený rokovať a rozhodovať vo veciach:

-zmluvných: Mgr. Branislav Panis, generálny riaditeľ SNM

- platobných: PhDr. Edita Bugalová, riaditeľka Hudobného múzea SNM

- technických:Ing. Dana Slobodová, projektová manažérka

(ďalej len „Objednávateľ“)

a

**Zhotoviteľ:**

Obchodné meno:

Sídlo:

Zastúpený:

Právna forma:

Zápis/registrácia:

Bankové spojenie:

IBAN:

IČO:

IČ DPH:

Kontaktná osoba:

Kontaktné údaje:

(ďalej ako „Zhotoviteľ“)

(Objednávateľ a Zhotoviteľ ďalej spolu aj ako „Zmluvné strany“)

**Článok 1.**

**Úvodné ustanovenie**

1. Zmluvné strany uzatvárajú túto Zmluvu ako výsledok verejného obstarávania na predmet zákazky: „Zhotovenie vitrín vrátane ich postavenia a doručenia na miesto určenia“ v rámci projektu „Poklady strednej Európy. Kultúra, príroda, hudba.“ financovaného z programu spolupráce INTERREG V-A SK-AT 2014 -2020“ , ktoré realizoval Objednávateľ ako verejný obstarávateľ v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v neskorších predpisov (ďalej len „zákon o verejnom obstarávaní“).
2. Predmet zákazky bude financovaný z finančných prostriedkov programu spolupráce INTERREG V-A SK-AT 2014 -2020 v rámci projektu „Poklady strednej Európy. Kultúra, príroda, hudba.“
3. Zmluvné strany vyhlasujú, že údaje a skutočnosti uvedené v tejto Zmluve sú pravdivé a aktuálne. Zaväzujú sa vzájomne bez omeškania oznámiť druhej zmluvnej strane každú zmenu týchto údajov, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
4. Každá zmluvná strana zodpovedá výlučne sama za záväzky a právne vzťahy týkajúce sa predmetu tejto Zmluvy, do ktorých vstúpi vo vzťahu k iným fyzickým, či právnickým osobám, pokiaľ v tejto Zmluve nie je dohodnuté inak.
5. Záväzky a právne vzťahy, ktoré by sa akýmkoľvek spôsobom dotýkali druhej zmluvnej strany musia byť vopred písomne druhou zmluvnou stranou odsúhlasené.
6. Zhotoviteľ vyhlasuje, že je oprávnený na vykonanie predmetu Zmluvy tak, ako sa touto Zmluvou zaviazal a nie je na jeho strane žiadna zákonná alebo zmluvná prekážka, ktorá by znemožnila výkon predmetu Zmluvy tak, ako je uvedené v tejto Zmluve.
7. Zhotoviteľ vyhlasuje, že sa zoznámil s rozsahom a povahou predmetu Zmluvy, že sú mu známe technické, kvalitatívne, kvantitatívne a iné podmienky realizácie tejto Zmluvy, a že disponuje technickým, materiálnym vybavením a personálnymi kapacitami, odbornými znalosťami, oprávneniami, povoleniami, ktoré sú potrebné k riadnemu plneniu predmetu tejto Zmluvy.

**Článok 2.**

**Predmet Zmluvy**

##### Predmetom Zmluvy je zhotovenie vitrín vrátane ich montáže a doručenia na miesto určenia v rámci projektu „Poklady strednej Európy. Kultúra, príroda, hudba.“ financovaného z programu spolupráce INTERREG V-A SK-AT 2014 -2020 podľa podmienok upravených touto Zmluvou (ďalej aj ako „dielo“).

* 1. Zhotoviteľ sa v súlade s touto Zmluvou zaväzuje riadne a včas vyrobiť, dodať dielo v prospech Objednávateľa:

2.2.1 podľa Prílohy č. 2 Zmluvy : Opis predmetu zákazky, ktoré tvoria neoddeliteľnú súčasť tejto Zmluvy,

* + 1. **Technická špecifikácia:**

**Položka č. 1:**

**Vonkajšie rozmery:** d 1400 x š 1400 x v 2100 – bezpečnostné kalené sklo ESG 8 mm

**Počet:** 7 kusov

 **Položka č. 2:**

**Vonkajšie rozmery:** d 2800 x š 1400 x v 2100 – bezpečnostné kalené sklo ESG 8 mm

**Počet:** 2 kusy

 **Položka č. 3:**

**Vonkajšie rozmery:** d 700 x š 1400 x v 2100 – bezpečnostné kalené sklo ESG 8 mm

**Počet:** 1 kus

**Popis:**

## Celopresklené vitríny vhodné na krátkodobé aj dlhodobé výstavy ako ochrana exponátu.

Možnosť demontovať do formy plošných dielov pre jednoduché uskladnenie.

Modulárny systém umožňujúci kombinácie rôznych zostáv vitrín do celkov.

Podstava vitríny s rektifikačnými pätkami pre prípadné korekcie nerovností podlahy.

Stmievateľné horné LED osvetlenie integrované v strope vitríny.

Pevná spodná podstava interiéru vitríny pre umiestňovanie výstavného fundusu ako aj ťažších exponátov - nosnosť min. 120 kg/m².

Celopresklené bezstĺpikové prevedenie stien vitríny.

Množstvo:

7 kusov vitrín – 1400 x 1400 x 2100 /d x š x v/ - bezpečnostné kalené sklo ESG 8mm

2 kusy vitrín – 2800 x 1400 x 2100 /d x š x v/ - bezpečnostné kalené sklo ESG 8mm

1 kus vitrína – 700 x 1400 x 2100 /d x š x v/ - bezpečnostné kalené sklo ESG 8mm

Okrem výroby vitrín v  cene bude zahrnutá aj:

Dodanie a montáž spojená s  umiestnením vitrín do vnútorných priestorov kaštieľa Dolná Krupá. Súčasťou dodávky bude aj elektroinštalácia aj pripojenie už k  existujúcim rozvodom v miestnostiach s napojením, osadením/umiestnením (Svetelných LED osvetlení priamo na mieste) a podľa požiadaviek pracovníka určeného Objednávateľom

* + 1. podľa súťažných podkladov a vysvetlení k nim ,
		2. podľa cenovej ponuky Zhotoviteľa zo dňa .... ako víťazného uchádzača v procese verejného obstarávania .
	1. Zhotoviteľ sa zaväzuje riadne a včas vykonať a dodať dielo v rozsahu tohto Článku bod 2.1 a 2.2 Zmluvy vo vlastnom mene, na vlastnú zodpovednosť, na svoje náklady a na svoje nebezpečenstvo v dohodnutom čase.
	2. Objednávateľ sa zaväzuje dokončené a v súlade s touto Zmluvou riadne zhotovené dielo od Zhotoviteľa prevziať a zaplatiť Zhotoviteľovi za vykonanie a dodanie diela v rozsahu podľa bodu 2.1 a bodu 2.2 tohto Článku  Zmluvy dohodnutú Zmluvnú cenu podľa Článku 3. bod 3.1 tejto Zmluvy.
	3. Všetka dokumentácia, doklady, dokumenty, budú vypracované v slovenskom jazyku.

**Článok 3.**

**Zmluvná cena**

1. Zmluvná cena za dielo špecifikované v Článku 2. tejto Zmluvy je výsledkom postupu verejného obstarávania podľa Článku 1. tejto Zmluvy a je stanovená dohodou v zmysle zákona NR SR č. 18/1996 Z .z. o cenách v znení neskorších predpisov, pričom sa považuje za cenu maximálne platnú počas doby trvania tejto Zmluvy. Cena je tvorená nasledovnými čiastkami:

3.1.1. cena bez DPH \_\_\_\_\_\_,- EUR

* + 1. výška DPH \_\_\_\_\_\_,- EUR
		2. cena spolu s DPH \_\_\_\_\_\_,- EUR

 slovom...........

1. Zmluvná cena za riadne a včas vykonané dielo bude uhradená z operačného programu cezhraničnej spolupráce v rámci projektu „Poklady strednej Európy. Kultúra, príroda, hudba.“ financovaného z programu spolupráce INTERREG V-A SK-AT 2014 -2020.
2. Zmluvná cena uvedená v bode 3.1. tohto Článku tejto Zmluvy je konečná a zahŕňa všetky výdavky Zhotoviteľa spojené s vykonaním diela podľa Článku 2. tejto Zmluvy, vrátane dopravy a montáže do vnútorných priestorov kaštieľa Dolná Krupá, elektroinštalácie aj pripojenia už k  existujúcim rozvodom v miestnostiach s napojením, osadením/umiestnením (Svetelných bodových LED reflektorov priamo na mieste) a podľa požiadaviek zodpovedného pracovníka určeného Objednávateľom.

**Článok 4.**

**Čas a miesto plnenia**

1. Táto Zmluva sa uzatvára na dobu určitú. Zmluvné strany dohodli nasledovné termíny plnenia:

4.1.1 Termín začatia realizácie diela: dňom nadobudnutia účinnosti tejto Zmluvy

4.1.2 Termín dodania diela: ..................

1. Zmluvné termíny uvedené v bode 4.1 sú termíny najneskoršie prípustné a neprekročiteľné s výnimkou:

4.2.1 vyššej moci, pre účely tejto Zmluvy sa za vyššiu moc považujú prípady, ktoré nie sú závislé od vôle zmluvných strán a ani ich nemôžu ovplyvniť Zmluvné strany ako napr. neočakávané prírodné a iné javy, teroristický útok a pod.

4.2.2 v prípade zmien v rozsahu a podľa pokynov Objednávateľa,

4.2.3 vydania príkazov a zákazov vládnych alebo miestnych správnych orgánov alebo zmenou vyvolanou Európsku komisiou, ak neboli vyvolané situáciou u Objednávateľa.

1. Zmluvné termíny v zmysle bodu 4.1, ktoré boli predĺžené z dôvodov uvedených v bode 4.2.1 a 4.2.3 sa predĺžia iba o lehotu, počas ktorej Zhotoviteľ preukázateľne nemohol pokračovať v prácach a podľa bodu 4.2.2 o lehotu, ktorá bola dohodnutá v dodatku k tejto Zmluve, ktorý Zmluvné strany uzatvoria v súlade s § 18 Zákona o verejnom obstarávaní.
2. Miestom odovzdania diela je vnútorný priestor kaštieľa Dolná Krupá..

**Článok 5.**

**Odovzdanie a prevzatie diela**

1. Dielo bude prevzaté na základe preberacieho protokolu, ktorý podpíše Zhotoviteľ a zodpovedný zamestnanec Objednávateľa.
2. Dňom podpísania preberacieho protokolu prechádza vlastníctve právo ako aj nebezpečenstvo škody k dielu na Objednávateľa.
3. V prípade vád, ktoré nebránia užívaniu diela Zmluvné strany súpis týchto vád uvedú v preberacom protokole s určením lehôt na ich odstránenie. Objednávateľ nie je povinný dielo s vadami prebrať, v takom prípade v preberacom protokole Objednávateľ uvedie dôvod neprebratia diela.

**Článok 6.**

**Platobné podmienky a fakturácia**

1. Objednávateľ neposkytne Zhotoviteľovi žiadny preddavok.
2. Zmluvná cena bude Objednávateľom uhradená jednorázovo podľa predloženej faktúry po odovzdaní a prevzatí diela na základe podpísaného preberacieho protokolu.
3. Lehota splatnosti faktúry je 30 dní odo dňa jej doručenia Objednávateľovi. Zhotoviteľ výslovne súhlasí s dojednanou dobou splatnosti faktúry.
	1. Faktúra musí obsahovať všetky náležitosti uvedené v § 74 ods. 1 zák. č. 222/2004 Z. z. o dani z pridanej hodnoty v znení neskorších predpisov a v § 3a ods. 1 zákona č. 513/1991 Zb. Obchodný zákonník v znení neskorších predpisov, okrem toho musí obsahovať najmä:
* názov programu = INTERREG V-A-SK-AT 2014 - 2020
* názov projektu =Poklady strednej Európy. Kultúra, príroda, hudba.
* číslo a názov zmluvy = .....................
* označenie faktúry a jej číslo,
* špecifikácia platby (názov banky zhotoviteľa),
* číslo účtu Zhotoviteľa v tvare IBAN,
* čiastku k úhrade spolu,
* splatnosť faktúry (30 dní),
* pečiatka a podpis oprávnenej osoby Zhotoviteľa,
* dátum doručenia dokladu Objednávateľovi (odtlačok pečiatky podateľne objednávateľa)

a bude predkladaná v piatich (5) vyhotoveniach.

* 1. Podpísaný preberací protokol je neoddeliteľnou súčasťou faktúry a musí byť potvrdený oboma Zmluvnými stranami (Objednávateľ/Zhotoviteľ) a musí obsahovať špecifikáciu vykonaného diela, cenu diela a samostatne DPH.
	2. Ak faktúra nebude úplná alebo bude obsahovať nesprávne údaje vrátane príloh k faktúre, bude takáto faktúra Zhotoviteľovi vrátená. Zhotoviteľ je povinný predložiť novú faktúru, v takom prípade sa bude lehota splatnosti faktúry odvíjať od termínu predloženia novej faktúry. Objednávateľ nie je v omeškaní s úhradou faktúry po dobu, kým mu nebola doručená nová opravená faktúra.
	3. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Zhotoviteľa.

**Článok 7.**

**Podmienky vykonania diela**

1. Zhotoviteľ sa zaväzuje vykonať dielo na svoje náklady, na svoju zodpovednosť a na svoje nebezpečenstvo. Zhotoviteľ splní svoju povinnosť vykonať dielo jeho riadnym včasným ukončením a odovzdaním Objednávateľovi formou písomného preberacieho protokolu.
2. Zhotoviteľ sa zaväzuje pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy SR , technické normy STN, EN a podmienky tejto Zmluvy. Zhotoviteľ sa bude riadiť východiskovými podkladmi Objednávateľa, pokynmi Objednávateľa, zápismi a dohodami oprávnených zamestnancov Zmluvných strán a rozhodnutiami a vyjadreniami dotknutých správnych orgánov.
3. Zhotoviteľ zodpovedá pri vykonávaní diela za bezpečnosť a ochranu zdravia pri práci v zmysle platných právnych predpisov SR za vlastných zamestnancova za osoby konajúce v jeho mene, ako aj protipožiarne opatrenia v zmysle zákona č. 314/2001 Z. z. o ochrane pred požiarmi v znení neskorších predpisov.
4. Zhotoviteľ zodpovedá za čistotu a poriadok na mieste realizácie diela. Zhotoviteľ sa zaväzuje odstrániť na vlastné náklady odpady v zmysle zákona č. 79/2015 o odpadoch a o zmene a doplnení niektorých zákonov v znení neskorších predpisov.
5. V prípade, že zhotoviteľ vykonáva zhotovenie diela prostredníctvom inej, tretej osoby, je povinný o takejto skutočnosti bezodkladne po jej zistení Objednávateľa informovať a poskytnúť mu údaje o takejto tretej osobe a alebo osobách, prípadne iných dodávateľoch alebo subdodávateľoch. Zhotoviteľ v prípade využitia dodávateľa alebo subdodávateľa zodpovedá za zhotovenie diela alebo dodanie služby podľa tejto Zmluvy, ako keby ho zhotovoval alebo dodával sám Zhotoviteľ.
6. Zhotoviteľ sa zaväzuje a plne zodpovedá za splnenie povinností vyplývajúcich z platných právnych predpisov SR, ako aj za to, že dodanie predmetu Zmluvy budú vykonávať len kvalifikovaní dodávatelia, subdodávatelia a/alebo zamestnanci a/alebo iné osoby, a že tieto osoby budú vykonávať práce plne v súlade s právnymi predpismi SR, najmä v súlade so zákonom č. 311/2001 Z. z. Zákonník práce v znení neskorších predpisov, zákonom č. 346/2011 Z. z. o nelegálnej práci a nelegálnom zamestnávaní v znení neskorších predpisov, ako aj v súlade s inými pracovnoprávnymi predpismi SR a inými právnymi predpismi vzťahujúcimi sa na predmet plnenia podľa tejto Zmluvy. V prípade porušenia povinnosti podľa tohto bodu Zmluvy, zodpovedá Zhotoviteľ za porušenie povinnosti v plnom rozsahu a je povinný uhradiť bezodkladne Objednávateľovi akúkoľvek škodu a/alebo sankciu uloženú Zhotoviteľovi alebo Objednávateľovi, ktorá vyplýva z porušenia právnych predpisov Zhotoviteľom, dodávateľom, subdodávateľom a/alebo treťou osobou, v lehote do 14 kalendárnych dní odo dňa doručenia výzvy Zhotoviteľovi.
7. Zhotoviteľ rovnako vyhlasuje a svojím podpisom tejto Zmluvy potvrdzuje, že sám, ako aj všetci jeho dodávatelia a/alebo subdodávatelia splnil a spĺňa všetky povinnosti vyplývajúce zo zákona o verejnom obstarávaní, zákona č. 315/2016 Z. z. o registri partnerov verejného sektora a o zmene a doplnení niektorých zákonov, ako aj všetkých podmienok a požiadaviek stanovených Objednávateľom ako verejným obstarávateľom (najmä, avšak nielen – zápis v registri partnerov verejného sektora zo strany Zhotoviteľa a jeho dodávateľov a subdodávateľov počas celého trvania tejto Zmluvy, pokiaľ mu táto povinnosť vyplýva zo zákona). V prípade, že sa akékoľvek tvrdenie, alebo vyhlásenie podľa tohto bodu Zmluvy ukáže ako nepravdivé, alebo ak nie je splnená zákonná povinnosť zo strany Zhotoviteľa/jeho dodávateľov/subdodávateľov podľa tohto bodu Zmluvy, je Objednávateľ oprávnený okamžite odstúpiť od tejto Zmluvy. Odstúpením od zmluvy z dôvodu podľa tohto bodu Zmluvy nie je dotknutý nárok na uplatnenie sankcie alebo náhrady škody zo strany Objednávateľa.
8. V prípade, ak Zhotoviteľ alebo jeho subdodávateľ majú povinnosť byť zapísaný v registri partnerov verejného sektora (ďalej len „register“) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov , táto povinnosť musí byť splnená v čase uzatvorenia tejto Zmluvy. Zhotoviteľ a jeho subdodávateľ musia spĺňať podmienku zápisu počas celého trvania Zmluvy. Zhotoviteľ je povinný oznámiť Objednávateľovi každú zmenu v registri bez zbytočného odkladu, týkajúcu sa tak Zhotoviteľa ako aj jeho subdodávateľa.
9. Zhotoviteľ bez predchádzajúceho písomného súhlasu Objednávateľa nemá právo previesť práva a povinnosti z tejto Zmluvy na tretiu osobu. Zmluvné strany sa výslovne dohodli, že bez predchádzajúceho písomného súhlasu Objednávateľa nie je Zhotoviteľ oprávnený ani postúpiť akékoľvek pohľadávky tretej osobe, ktoré mu vznikli voči Objednávateľovi podľa alebo na základe tejto Zmluvy.
10. Objednávateľ môže v súlade s § 19 ods. 3 zákona o verejnom obstarávaní odstúpiť od Zmluvy, ak Zhotoviteľ nebol v čase uzavretia Zmluvy zapísaný v registri alebo ak bol vymazaný z registra, v prípade ak zákon o registri partnerov takýto zápis predpokladá.
11. Zhotoviteľ je povinný výber farebného odtieňa diela konzultovať s Objednávateľom. Objednávateľ sa zaväzuje poskytnúť súčinnosť do 4 pracovných dní odo dňa doručenia výzvy Zhotoviteľa. Vyjadrenie Objednávateľa v tejto veci je pre Zhotoviteľa záväzné.
12. Dokumentácia, ktorú Objednávateľ poskytne Zhotoviteľovi v súvislosti s vytvorením diela v zmysle tejto Zmluvy zostáva vlastníctvom Objednávateľa a Zhotoviteľ je oprávnený ju použiť len v súlade s účelom tejto Zmluvy. Zhotoviteľ sa zaväzuje takúto dokumentáciu vrátiť Objednávateľovi pri odovzdaní a prevzatí diela.
13. Zmluvné strany sa zaväzujú zachovávať mlčanlivosť o dôverných informáciách, ktoré si Objednávateľ a Zhotoviteľ poskytli pri rokovaní o uzavretí tejto Zmluvy, ako aj pred a po podpise tejto Zmluvy v súvislosti s plnením podľa tejto Zmluvy a výslovne tieto označili ako dôverné. Za dôverné sa nepovažujú informácie, ktoré je Zmluvná strana povinná zverejniť podľa zákona. Záväzok podľa predchádzajúcej vety je časovo neobmedzený, a to až do doby, kedy sa informácie stanú verejne známymi.

**Článok 8.**

**Zodpovednosť za vady a zodpovednosť za škodu**

* 1. Zhotoviteľ zodpovedá za tie vady diela, ktoré malo v čase odovzdania a prevzatia a vady vzniknuté po tomto čase, ak vznikli porušením povinností Zhotoviteľa.
	2. Zhotoviteľ je zodpovedný za to, že dielo, predmet plnenia Zmluvy má v dobe prevzatia zmluvne dohodnuté vlastnosti, že zodpovedá technickým normám, STN, EN a právnym predpisom SR a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v Zmluve predpokladaným účelom.
	3. Zhotoviteľ nezodpovedá za vady diela, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení všetkej odbornej starostlivosti nemohol zistiť ich nevhodnosť alebo na ňu písomne upozornil Objednávateľa a ten na ich použití trval.
	4. Ak odovzdané dielo alebo jeho časť bude mať vady, má Objednávateľ právo na dodatočné bezplatné odstránenie vád, a to odstránenie vád dodaním náhradného plnenia alebo dodanie chýbajúceho plnenia alebo odstránenie právnych vád alebo odstránenie vád opravou, ak sú opraviteľné. Ak vady nie je možné úplne odstrániť a takéto vady nebránia riadnemu užívaniu diela v súlade s účelom diela, má Objednávateľ nárok na primeranú zľavu z ceny, ktorá bude dohodnutá medzi Zmluvnými stranami. Spôsob odstránenia vady oznámi Objednávateľ v oznámení o vadách diela.
	5. Na žiadosť Objednávateľa je Zhotoviteľ povinný bez zbytočného odkladu, najneskôr do 4 kalendárnych dní od oznámenia vady, prípadne v inej lehote písomne dohodnutej Zmluvnými stranami, vady diela odstrániť, i keď neuznáva, že za vady zodpovedá. V sporných prípadoch znáša náklady až do rozhodnutia o reklamácii Zhotoviteľ.
	6. Ak je vada, ktorá podstatne ovplyvňuje použiteľnosť diela spôsobená Zhotoviteľom a Objednávateľovi vznikla z dôvodu vady škoda, je Zhotoviteľ povinný uhradiť Objednávateľovi túto škodu v zmysle § 373 a nasl. zákona č. 513/1991 Zb. Obchodný zákonník v znení neskorších predpisov.
	7. Zhotoviteľ zaručuje, že dielo bude mať vlastnosti v zmysle tejto Zmluvy počas záručnej doby minimálne 24 mesiacov odo dňa protokolárneho odovzdania diela.
	8. V prípade, že zhotoviteľ neodstráni reklamované vady v záručnej dobe a/alebo vady a nedorobky zapísané v preberacom protokole v určenej lehote a/alebo v požadovanej kvalite, Objednávateľ je oprávnený zabezpečiť odstránenie vád treťou osobou na náklady Zhotoviteľa, čím nie je dotknutá záruka na dielo poskytnutá Zhotoviteľom.
	9. Plynutie záručnej doby na dotknutú časť diela sa preruší dňom uplatnenia práva Objednávateľa na odstránenie vád. V prípade výmeny vadnej časti alebo opravy diela, Zhotoviteľ poskytuje Objednávateľovi na vymenené a /alebo opravené časti diela novú záruku v rovnakej dĺžke aká bola pôvodne poskytnutá vymenenej a/alebo opravenej časti podľa tejto Zmluvy.
	10. Zhotoviteľ pred odstraňovaním vady diela je povinný písomne ohlásiť Objednávateľovi deň a hodinu nástupu na odstraňovanie každej jednotlivej vady s popisom postupu pri jej odstraňovaní. Vada je odstránená okamihom písomného prevzatia prác súvisiacich s jej odstraňovaním zodpovedným pracovníkom Objednávateľa.
	11. Zhotoviteľ zodpovedá za škodu, ktorú spôsobí svojím konaním alebo nesplnením povinnosti pri plnení tejto zmluvy, za škodu spôsobenú porušením právnych predpisov SR súvisiacich s predmetom Zmluvy a to v plnej výške. Zhotoviteľ je povinný Objednávateľovi nahradiť aj akékoľvek finančné zákonné sankcie, ktoré budú dôsledkom spôsobenej škody v plnej výške. Vzniknutú škodu je Zhotoviteľ povinný uhradiť do 14 dní odo dňa doručenia výzvy na úhradu.

**Článok 9.**

**Riešenie sporov**

* 1. Zmluvný vzťah upravený touto Zmluvou sa riadi právnym poriadkom platným na území SR. Prípadné spory Zmluvných strán vyplývajúce alebo súvisiace s touto Zmluvou je príslušný rozhodovať všeobecný súd SR.
	2. Spory Zmluvných strán neoprávňujú Zhotoviteľa pozastaviť plnenie predmetu Zmluvy podľa Článku 2. Zmluvy.

**Článok 10.**

**Ukončenie Zmluvy**

1. Táto Zmluva sa uzatvára na dobu určitú, a to do riadneho ukončenia a odovzdania diela podľa Článku. 5 Zmluvy.
2. Túto Zmluvu je možné ukončiť pred skončením jej platnosti a účinnosti podľa bodu 10.1 tohto Článku Zmluvy nasledovne:

10.2.1 písomnou dohodou Zmluvných strán,

10.2.2 písomným odôvodneným odstúpením od Zmluvy

1. V prípade zániku Zmluvy dohodou Zmluvných strán, táto zaniká dňom uvedeným v tejto dohode (ďalej len „deň zániku Zmluvy dohodou“). V tejto dohode sa upravia aj vzájomné nároky Zmluvných strán vzniknuté z plnenia Zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
2. Od tejto Zmluvy sú Zmluvné strany oprávnené odstúpiť podľa ustanoveniami § 344 a nasl. zákona č. 513/1991 Zb. Obchodný zákonník a v prípadoch upravených touto Zmluvou.
3. Zmluvná strana je oprávnená odstúpiť od Zmluvy podľa bodu 10.6., 10.7. , 10.8. a 10.9 tohto Článku Zmluvy. Písomné odôvodnené odstúpenie Zmluvnej strany nadobúda účinnosť jeho doručením druhej Zmluvnej strane.
4. Objednávateľ je oprávnený od tejto Zmluvy okamžite odstúpiť v prípade podstatného porušenia ustanovení tejto Zmluvy zo stany Zhotoviteľa. Za podstatné porušenie Zmluvy oprávňujúce Objednávateľa okamžite odstúpiť od tejto Zmluvy sa považuje:

10.6.1 neodôvodnené nedodržanie pokynov Objednávateľa, za predpokladu, že dotknutý pokyn má podstatný význam na realizáciu diela podľa tejto Zmluvy,

10.6.2 ak na miesto Zhotoviteľa vstúpi iná osoba následkom právneho nástupníctva,

10.6.3 podstatné omeškanie t. j. viac ako 7 kalendárnych dní s vykonaním a odovzdaním diela zavinené Zhotoviteľom, ak v Zmluve nie je uvedené inak,

10.6.4 ak nastanú právne skutočnosti majúce za následok zmenu v právnom postavení Zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Zhotoviteľa) alebo akákoľvek zmena majúca priamy vplyv na plnenie zo strany Zhotoviteľa,

10.6.5 v prípade porušenia akejkoľvek povinnosti/záväzku uvedenej v Článku 7. Zmluvy Zhotoviteľom/jeho dodávateľom/subdodávateľom,

10.6.6 ak Zhotoviteľ neplní kvalitatívno – technické parametre a podmienky zhotovovania diela určených STN, EN,  všeobecne záväznými právnymi predpismi SR a touto zmluvou,

10.6.7 ak Zhotoviteľ aj napriek písomnému upozorneniu Objednávateľa pokračuje vo vadnom plnení alebo ak aj napriek upozorneniu, v primeranej lehote určenej mu na odstránenie vady, vadu neodstránil,

* + 1. ak bolo počas  účinnosti tejto zmluvy právoplatne rozhodnuté, že zhotoviteľ porušil všeobecne záväzné právne predpisy v oblasti pracovného práva, sociálneho práva alebo v oblasti ochrany životného prostredia alebo ďalšie predpisy, k dodržiavaniu ktorých sa zaviazal v tejto zmluve,
		2. v prípadoch ustanovených touto Zmluvou,
		3. v prípadoch ustanovených právnymi predpismi SR.
1. Zhotoviteľ môže odstúpiť od Zmluvy v prípade , ak Objednávateľ neposkytne súčinnosť a tým Zhotoviteľovi znemožní vykonávanie diela. Zhotoviteľ musí vyzvať Objednávateľa a určiť Objednávateľovi dodatočne primeranú lehotu na splnenie záväzkov vyplývajúcich zo Zmluvy a písomne Objednávateľa upozorniť, že v prípade neplnenia povinnosti vyplývajúcich zo Zmluvy po stanovenom termíne od Zmluvy odstúpi.
2. Objednávateľ si vyhradzuje právo odstúpiť od tejto Zmluvy bez udania iného dôvodu v nadväznosti na

 doručenie výsledku správy z kontroly verejného obstarávania, ktorou poskytovateľ finančných

 prostriedkov neschválil predmetné verejné obstarávanie na predmet Zmluvy.

* 1. Ukončením Zmluvného vzťahu z dôvodu porušenia povinnosti Zhotoviteľa nie je dotknuté právo Objednávateľa na náhradu škody a uplatnenia si Zmluvnej pokuty za porušenie, ku ktorému došlo počas trvania Zmluvy.

**Článok 11.**

**Sankcie**

1. V prípade nedodržania termínu odovzdania diela ako aj čiastkového termínu dohodnutého v Článku 4. bode 4.1 tejto Zmluvy je Objednávateľ oprávnený uložiť Zhotoviteľovi Zmluvnú pokutu vo výške 0,05 % zo Zmluvnej ceny uvedenej v Článku 3. bod 3.1.3 tejto Zmluvy za každý aj začatý deň omeškania a Zhotoviteľ je povinný Zmluvnú pokutu uhradiť.
2. V prípade porušenia akejkoľvek povinnosti uvedenej v Článku 7. tejto Zmluvy Zhotoviteľom je Objednávateľ oprávnený od Zhotoviteľa požadovať zaplatenie Zmluvnej pokuty vo výške 800 EUR (slovom osemsto eur) za každé jedno porušenie a to aj opakovane.
3. V prípade neodstránenia vád Zhotoviteľom v termínoch, uvedených v preberacom protokole a/alebo v  prípade ak Zhotoviteľ neodstráni vadu v termíne podľa Článku 8 bod 8.5 Zmluvy má Objednávateľ nárok na zaplatenie Zmluvnej pokuty vo výške 150 EUR (slovom sto päťdesiat eur) za každú vadu a každý začatý deň omeškania. Zhotoviteľ má povinnosť túto pokutu uhradiť.
4. Splnením záväzku Zhotoviteľa zaplatiť Objednávateľovi Zmluvnú pokutu nezanikajú povinnosti Zhotoviteľa, plnenie ktorých je zabezpečené dohodou o Zmluvnej pokute.
5. Dohodou o Zmluvnej pokute nie je dotknuté právo Zmluvných strán na náhradu škody. V prípade vzniku škody je ktorákoľvek zo Zmluvných strán oprávnená nárokovať si jej náhradu v plnej výške.
6. Akúkoľvek Zmluvnú pokutu podľa ustanovení tejto Zmluvy je Objednávateľ oprávnený uplatniť formou krátenia faktúry za plnenie alebo výzvou na uhradenie Zmluvnej pokuty, resp. akýmkoľvek právne uplatniteľným spôsobom, s čím Zhotoviteľ výslovne súhlasí.

Článok 12.

Osobitné dojednania

12.1 Z dôvodu, že aktivity Objednávateľa súvisiace s plnením predmetu tejto Zmluvy zhotoviteľom, budú financované z prostriedkov Poklady strednej Európy. Kultúra, príroda  a hudba financovaného  z programu spolupráce INTERREG V-A SK-AT/2014-2020, bude Zhotoviteľ povinný strpieť výkon kontroly/auditu/overovania, resp. poskytnúť súčinnosť pri výkone kontroly orgánu oprávnenému vykonávať kontrolu podľa § 6 a § 10 zákona č. 528/2008 o pomoci a podpore poskytovanej z fondov ES v znení neskorších predpisov a podľa článku 59 a nasl. Nariadenia Rady (ES) 1083/2006, resp. subjektom a osobám povereným orgánmi podľa § 6 a § 10 zákona č. 528/2008 o pomoci a podpore poskytovanej z fondov ES v znení neskorších predpisov a podľa článku 59 a nasl. Nariadenia Rady (ES) 1083/2006 na výkon kontroly. Za strpenie výkonu kontroly a poskytnutie súčinnosti pri výkone kontroly Zhotoviteľovi neprináleží žiadna odmena, náhrada ani iné plnenie.

12.2 Zhotoviteľ v súlade so zákonom č. 18/2018 Z. z. o ochrane osobných údajov v znení neskorších predpisov zabezpečí dodržiavanie povinnosti, vyplývajúcich z tohto zákona aj zo strany svojich zamestnancov a všetkých osôb, ktoré v rámci plnenia zmluvy prídu do styku s osobnými údajmi u Objednávateľa.

**Článok 13.**

**Záverečné ustanovenia**

* 1. Zmluva sa riadi ustanoveniami zákona č. 513/1991 Zb. Obchodný zákonník v znení neskorších predpisov,  všeobecne záväznými právnymi predpismi SR ako i príslušnými nariadeniami Európskej únie.
	2. Zmluvu možno meniť a dopĺňať iba na základe vzájomnej dohody formou písomných očíslovaných dodatkov podpísaných obidvoma Zmluvnými stranami.
	3. Ak sa niektoré ustanovenie tejto Zmluvy stane z dôvodu legislatívnych zmien neplatné, Zmluvné strany sa zaväzujú Zmluvu v tej časti zmeniť. Aj bez uskutočnenia zmeny zostávajú ostatné ustanovenia tejto zmluvy účinné. V prípade neplatnosti niektorej časti, respektíve niektorého ustanovenia Zmluvy z akéhokoľvek dôvodu, ostávajú ostatné časti Zmluvy v platnosti, ak z predmetnej neplatnej časti alebo ustanovenia nevyplýva, že je neplatná celá Zmluva.
	4. V prípade akejkoľvek zmeny adresy alebo kontaktných údajov určených na doručovanie písomností na základe tejto zmluvy alebo v súvislosti s touto zmluvou sa Zmluvná strana zaväzuje o zmene adresy a kontaktných údajov bezodkladne písomne informovať druhú Zmluvnú stranu, v takomto prípade je pre doručovanie rozhodujúca nová adresa a nové kontaktné údaje riadne oznámené druhej Zmluvnej strane.
	5. Písomnosti v zmysle tejto Zmluvy sa doručujú na adresy Zmluvných strán uvedené v záhlaví tejto zmluvy. Zásielka sa považuje za doručenú v deň jej osobného odovzdania, v deň jej doručenia prostredníctvom poštového podniku alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy ak sa adresát o tom nedozvie.
	6. Zmluva nadobúda platnosť dňom jej podpísania obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle § 47a zákona č. 40/1964 Zb. Občiansky zákonník v znení neskorších predpisov a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších právnych predpisov.
	7. Zmluvné strany výslovne súhlasia so zverejnením tejto Zmluvy v jej plnom rozsahu vrátane príloh a dodatkov v Centrálnom registri zmlúv vedenom Úradom vlády Slovenskej republiky.
	8. Táto Zmluva je vyhotovená v štyroch exemplároch, z toho tri si ponechá Objednávateľ a jeden Zhotoviteľ.
	9. Zmluvné strany vyhlasujú, že si Zmluvu prečítali, neuzavreli ju v tiesni ani za nápadne nevýhodných podmienok, porozumeli jej obsahu a ako zrozumiteľný a určitý prejav ich slobodnej a vážnej vôle ju na znak súhlasu podpísali.
	10. Neoddeliteľnou súčasťou tejto Zmluvy sú:

Príloha č.1 - Preberací protokol, vzor

Príloha č. 2 - Opis predmetu zákazky

 Príloha č. 3 - Cenová ponuka/rozpočet

|  |  |
| --- | --- |
| **Za Objednávateľa:** | **Za Zhotoviteľa:** |
|  |  |
| V Bratislave, dňa .......................  | V ....................................., dňa ......................... |
|  |  |
|  |  |
|  |  |
|  |  |
| ..........................................................Mgr. Branislav Panis generálny riaditeľSlovenské národné múzeum  | ............................................................(meno a priezvisko, funkcia)Obchodné meno dodávateľa |

|  |  |
| --- | --- |
| .......................................................... **PhDr. Edita Bugalová, PhD.**  riaditeľkaSlovenské národné múzeum-Hudobné múzeum v Bratislave  |  |

**Príloha č. 1 k Zmluve o dielo č.**

# VZOR

# P R E B E R A C Í P R O T O K O L

Podľa Zmluvy o dielo zo dňa ................ (ďalej len „Zmluva“) Zhotoviteľ: ............................, IČO: ..................... odovzdáva a Objednávateľ Slovenské národné múzeum, Vajanského nábrežie 2, 810 06 Bratislava, IČO: 00164721 preberá plnenie predmetu citovanej Zmluvy o dielo v rozsahu:

Objednávateľ preberá predmet Zmluvy bez vád\* s vadami \* ..................................................................................................................................................................................................................................................................................................................................................................................................................................................................................................................................................................................................................

a termín na odstránenie vád ..................................................................................................................................................................................................................................................................................................................................................................................................................................................................................................................................................................................................................................................................................................................................................................

V Bratislave dňa .............................

............................................ .......................................................

Zhotoviteľ Objednávateľ

\*nehodiace sa prečiarknite

**Príloha č. 2 k Zmluve o dielo č.**

Predmet zákazky: Zhotovenie vitrín vrátane ich postavenia a doručenia na miesto určenia“ v rámci projektu „Poklady strednej Európy. Kultúra, príroda, hudba.“ financovaného z programu spolupráce INTERREG V-A SK-AT 2014 -2020“

Opis predmetu zákazky:

**Technická špecifikácia:**

**Položka č. 1:**

**Vonkajšie rozmery:** d 1400 x š 1400 x v 2100 – bezpečnostné kalené sklo ESG 8 mm

**Počet:** 7 kusov

**Položka č. 2:**

**Vonkajšie rozmery:** d 2800 x š 1400 x v 2100 – bezpečnostné kalené sklo ESG 8 mm

**Počet:** 2 kusy

**Položka č. 3:**

**Vonkajšie rozmery:** d 700 x š 1400 x v 2100 – bezpečnostné kalené sklo ESG 8 mm

**Počet:** 1 kus

**Popis:**

## Celo presklené vitríny vhodné na krátkodobé aj dlhodobé výstavy ako ochrana exponátu.

Možnosť demontovať do formy plošných dielov pre jednoduché uskladnenie.

Modulárny systém umožňujúci kombinácie rôznych zostáv vitrín do celkov.

Podstava vitríny s rektifikačnými pätkami pre prípadné korekcie nerovností podlahy.

Stmievateľné horné LED osvetlenie integrované v strope vitríny.

Pevná spodná podstava interiéru vitríny pre umiestňovanie výstavného fundusu ako aj ťažších exponátov - nosnosť min. 120 kg/m².

Celo presklené bez stĺpikové prevedenie stien vitríny.

Množstvo:

7 kusov vitrín – 1400 x 1400 x 2100 /d x š x v/ - bezpečnostné kalené sklo ESG 8mm

2 kusy vitrín – 2800 x 1400 x 2100 /d x š x v/ - bezpečnostné kalené sklo ESG 8mm

1 kus vitrína – 700 x 1400 x 2100 /d x š x v/ - bezpečnostné kalené sklo ESG 8mm

Okrem výroby vitrín v  cene bude zahrnutá aj:

Dodanie a montáž spojená s  umiestnením vitrín do vnútorných priestorov kaštieľa Dolná Krupá. Súčasťou dodávky bude aj elektroinštalácia aj pripojenie už k  existujúcim rozvodom v miestnostiach s napojením, osadením/umiestnením (Svetelných LED osvetlení priamo na mieste) a podľa požiadaviek pracovníka určeného Objednávateľom .